Kamu bisa jelasin ke aku soal Wong Qiang dalam bahasa jawa?

Suku Qiang () iku kelompok ètnis kang dadi salah siji suku saka 56 suku kang ana ing Républik Rakyat Cina. Cacahe wong suku Qiang kurang luwih ana 200.000 wong. Warga Suku Qiang akèh urip ing provinsi Sichuan. Suku iki ana wiwit nalika jaman Dinasti Shang.

Ana budaya ing Suku Qiang, nlika arep nyedhaki taun anyar Imlek, warga suku Qiang padha lungguh mubengi wadhah arak. kanthi pimpinan kang wis tuwa, para warga gentennan nyedhot arak kanthi pipa kang dawane kurang luwih sameter.

Wong suku Qiang nggunakaké  basa Qiang, kang isih kalebu basa Tibet-Birma rumpun basa Sino-Tibeto. Ana rong dhialèk ing basa Qiang, ya iku dhialèk lor lan kidul. Saben dhialèk duwé limang basa. Lumrahé wong Qiang nggunakaké  Basa Mandarin. Hurup kang digunakaké ing basa Qiang ya iku hurup Mandarin.

Jaman biyèn suku Qiang agamané agama primitif animisme, ana uga kang agama Lamaisme, ya iku wong kang manggon bareng suku Tibet.

Suku Qiang kagolong suku minoritas kang wis mapan suwé ing Tiongkok. Wiwit 3.000 taun kapungkur wis tinemu cathetan ngenani suku Qiang ing bathoke kura-kura lan ing balung. Nalika jaman Dinasti Tang (618/907) warga suku Qiang padaha nyampur karo Suku Tibet lan Suku Han.